
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 175  
                                                            din 29 noiembrie 2024
privind desemnarea consilierilor locali, membri ai Comisiei tehnice mixte de specialitate pentru analizarea solicitărilor de cumpărare a imobilelor – locuințe în baza Legii nr. 112/1995

Consiliul Local al Municipiului Sighişoara, întrunit în ședință extraordinară,
Luând act de proiectul de hotărâre, înregistrat cu nr. 34.750/04.11.2024 şi la Consiliul Local Sighișoara cu nr. 36.669/20.11.2024, de referatul de aprobare, înregistrat cu nr. 34.752/04.11.2024, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;


Având în vedere prevederile art. 9 din Legea nr. 112/1995 pentru reglementarea situaţiei juridice a unor imobile cu destinaţia de locuinţe, trecute în proprietatea statului, cu modificările și completările ulterioare, potrivit cărora chiriaşii titulari de contract ai apartamentelor ce nu se restituie în natură foştilor proprietari sau moştenitorilor acestora pot opta, pentru cumpărarea acestor apartamente cu plata integrală sau în rate a preţului;


Având în vedere că vânzarea apartamentelor în condiţiile Legii nr. 112/1995 se face de către societăţile comerciale şi/sau unităţile specializate în vânzarea locuinţelor sau care administrează locuinţele, potrivit prevederilor art. 33 din Hotărârea Guvernului nr. 20/1996, republicată, pentru aprobarea Normelor metodologice privind aplicarea Legii nr. 112/1995 pentru reglementarea situaţiei juridice a unor imobile cu destinaţia de locuinţe, trecute în proprietatea statului;


Având în vedere Hotărârea Consiliului Local Sighișoara nr. 126/30.05.2023 privind aprobarea delegării gestiunii activităților de administrare a fondului locativ și spații cu altă destinație decât locuință aflate în domeniul privat al Municipiului Sighișoara și în domeniul privat al statului;


Având în vedere faptul că prin Hotărârea Consiliului Local Sighișoara nr. 143/26.09.2024 s-a aprobat ca vânzarea imobilelor cu destinația de locuințe trecute în proprietatea statului, în condițiile Legii nr. 112/1995 și administrate de către societatea Apă Termic Transport S.A., să se facă de către societatea Apă Termic Transport S.A., cu avizul Consiliului Local al Municipiului Sighișoara;


Ținând cont de cererile pentru cumpărarea de locuințe în temeiul Legii nr. 112/1995 depuse la registratura Municipiului Sighișoara, alături de adresele S.C. Apă Termic Transport S.A., prin care se înaintează spre analiză lista locuițelor pentru care au fost depuse astfel de cereri de către chiriași;


Având în vedere alegerile pentru autoritățile administrației publice locale desfășurate în data de 9 iunie 2024, în urma cărora au fost aleși pentru o perioadă de 4 ani, membrii consiliului local ce vor compune noul Consiliu Local Sighișoara, validați de către Judecătoria Sighișoara, potrivit încheierii nr. 3617/15.10.2024, pronunțată în dosarul nr. 5189/308/2024, rămasă definitivă prin decizia civilă nr. 485/25.10.2024, pronunțată de Tribunalul Mureș, în dosarul nr. 5189/308/2024;


Văzând Ordinul Prefectului Județului Mureș nr. 463/29.10.2024 privind declararea ca legal constituit, a Consiliului Local al Municipiului Sighișoara, începând cu data de 26.10.2024, data la care acesta a fost convocat în acest scop în ședință ceremonioasă de constituire, convocare realizată în conformitate cu Ordinul Prefectului Județului Mureș nr. 352/16.10.2024, urmând ca în termenul prevăzut de dispozițiile din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, să fie realizată procedura de validare a mandatelor supleanților;


Având în vedere validarea mandatelor celor 2 supleanți rămași, în conformitate cu prevederile art. 119 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, potrivit încheierii civile nr. 4049/15.11.2024, pronunțată de Judecătoria Sighișoara, în dosarul nr. 5715/308/2024;


Având în vedere prevederile art. 127 alin. (3) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 287/2009 privind Codul civil, republicat, cu modificările și completările ulterioare;

Având în vedere Raportul de specialitate al Direcţiei Arhitect Șef – Compartimentul Administrarea Domeniului Public și Privat, înregistrat cu nr. 34.751/04.11.2024, prin care se propune desemnarea consilierilor locali, membri ai Comisiei tehnice mixte de specialitate pentru analizarea solicitărilor de cumpărare a imobilelor – locuințe în baza Legii nr. 112/1995;

   Având în vedere avizele favorabile ale tuturor comisiilor pe domenii de specialitate;

În temeiul art. 129 alin. (1), alin. (2) lit. „c” și alin. (14), art. 139 alin. (1) și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
          H O T Ă R Ă Ş T E:

          Art. 1. Se desemnează din partea Consiliului Local Sighișoara, ca membri ai Comisiei tehnice mixte de specialitate pentru analizarea solicitărilor de cumpărare a imobilelor – locuințe în baza Legii nr. 112/1995, următorii consilieri locali:

1. Șoneriu Mihai - Marcel
- membru;

2. Grecu Andrei - Victor
- membru;

3. Kreuzer Erzsebet
            - membru.

Art. 2. Atribuțiile Comisiei tehnice mixte de specialitate pentru analizarea solicitărilor de cumpărare a imobilelor – locuințe în baza Legii nr. 112/1995 sunt cele prevăzute în anexa nr. 1 la Hotărârea Consiliului Local Sighișoara nr. 180/27.07.2023.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighișoara, aparatul de specialitate al acestuia şi persoanele nominalizate în comisia tehnică mixtă de specialitate.

Art. 4. Prin grija doamnei Anca Bizo, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,
  

                 Gall Ernő
                                                                                                         Contrasemnează pentru legalitate
                                    SECRETARUL GENERAL al municipiului,

                                                                Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Secretar General;

  1 ex. Direcţia Arhitect Șef;

  2 ex. Compartimentul Administrarea Domeniului Public și Privat – Direcţia Arhitect Șef;

  1 ex. Compartimentul Buget, Contabilitate, Salarizare – Direcția Economică;

  1 ex. Serviciul Impozite, Taxe și Executare Creanțe – Direcția Economică;

  1 ex. Compartimentul Juridic;

  1 ex. domnul consilier local Șoneriu Mihai - Marcel;

  1 ex. domnul consilier local Grecu Andrei - Victor;

  1 ex. doamna consilier local Kreuzer Erzsebet;

  1 ex. S.C. Apă Termic Transport S.A.

15 ex.  

B.A.

	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 175/29.11.2024

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


